
讝讘讞讬诐 驻讗 注"讗 - 驻讬专讜砖 砖讟讬讬谞讝诇抓

讜讻讬 转讬诪讗 [讜讻讬 转讗诪专]: 讛讻讗 谞诪讬 [讻讗谉 讙诐 讻谉] 诪讚讜讘专 讘谞转注专讘 砖讬注讜专 讗专讘注 诪转谞讜转 讘诪转谞讛 讗讞转 讘讚讬讜拽, 讜讘讜讜讚讗讬 谞讜转谉 诪砖谞讬讛诐, 讗讬 讛讻讬 [讗诐 讻讱], 诪讛 砖讗诪专 诇讜 专' 讬讛讜砖注 诇专' 讗诇讬注讝专: 讛专讬 讛讜讗 注讜讘专 注诇 "讘诇 转讜住讬祝" 诇讙讘讬 讛专讗讜讬 诇讬谞转谉 讘诪转谞讛 讗讞转, 讛讻讗 [讻讗谉] "讘诇 转讜住讬祝" 诪讛讬讻讗 [诪讛讬讻谉]? 讛专讬 讗讬谉 诪诪谞讜 讗诇讗 砖讬注讜专 砖诇 诪转谞讛 讗讞转!


讗诇讗 讗诪专 专讘讗: 讘讘诇讜诇 诇讗 驻诇讬讙讬 [诇讗 谞讞诇拽讜] 专' 讗诇讬注讝专 讜讞讻诪讬诐 讘诪砖谞转谞讜, 讻讬 驻诇讬讙讬 [讻讗砖专 谞讞诇拽讜] 讛专讬 讝讛 讘讻讜住讜转 砖谞转注专讘讜, 讜讗讬谉 讬讜讚注讬诐 讗讬讝讛 讚诐 讬砖 讘讻诇 讗讞讚 诪讛诐, 讜讘讻讱 谞讞诇拽讜: 诇专' 讗诇讬注讝专 讗讬转 诇讬讛 [讬砖 诇讜 讛讜讗 住讘讜专] 讻讬 专讜讗讬谉 讗转 讛讚诐 砖谞讬转谉 砖诇讗 讻讚讬谞讜 讻讗讬诇讜 讛讜讗 诪讬诐, 讜诪讜转专 诇注砖讜转 讻谉, 诇专讘谞谉 诇讬转 诇讛讜 [诇讞讻诪讬诐 讗讬谉 诇讛诐] 专讜讗讬谉 讜诇讻谉 讬讬砖驻讱 讛讻诇 诇讗诪讛.


 讜砖讜讗诇讬诐:  讜讘讘诇讜诇 诇讗 驻诇讬讙讬 [讞诇讜拽讬诐]? 讜讛转谞讬讗 [讜讛专讬 砖谞讜讬讛 讘专讬讬转讗], 讗诪专 专' 讬讛讜讚讛: 诇讗 谞讞诇拽讜 专' 讗诇讬注讝专 讜讞讻诪讬诐 注诇 讚诐 讞讟讗转 砖谞讬转谉 诇诪注诇讛 砖谞转注专讘 讘讚诐 注讜诇讛 砖谞讬转谉 诇诪注诇讛, 砖讬拽专讘 诇讚注转 讛讻诇. 讜讻谉 诇讗 谞讞诇拽讜 讗诐 谞转注专讘 讚诐 讻砖专 讘讚诐 专讜讘注 讜谞专讘注 砖诇讗 讬拽专讘. 注诇 诪讛 谞讞诇拽讜? 注诇 讚诐 转诪讬诪讛 砖谞转注专讘 讘讚诐 讘注诇转 诪讜诐, 砖专' 讗诇讬注讝专 讗讜诪专: 讬拽专讘, 讘讬谉 讘讘诇讜诇 讘讬谉 讘讻讜住讜转, 讜讞讻诪讬诐 讗讜诪专讬诐: 诇讗 讬拽专讘!


讜诪砖讬讘讬诐: 专' 讬讛讜讚讛 讗诇讬讘讗 [诇驻讬 砖讬讟转] 专' 讗诇讬注讝专 诪转谞讬 [讛讬讛 砖讜谞讛] 讗转 诪讞诇讜拽转诐 讘讬谉 讘讘诇讜诇 讘讬谉 讘讻讜住讜转, 讜讗讬诇讜 专讘谞谉 [讞讻诪讬诐] 砖砖谞讜 讗转 诪砖谞转谞讜, 诇砖讬讟转诐 讚讜讜拽讗 讘讻讜住讜转 驻诇讬讙讬 [谞讞诇拽讜] 专' 讗诇讬注讝专 讜讞讻诪讬诐.


讗 砖谞讬谞讜 讘诪砖谞转谞讜 讻讬 讚诐 讞讟讗转 讛谞讬转谉 诇诪注诇讛 砖谞转注专讘 讘讚诐 注讜诇讛 讛谞讬转谉 诇诪讟讛, 诇讚注转 专' 讗诇讬注讝专 讬转谉 诇诪注诇讛, 讜专讜讗讛 讗谞讬 讗转 讛转讞转讜谞讬诐 诇诪注诇讛 讻讗讬诇讜 讛诐 诪讬诐, 讜讬讞讝讜专 讜讬转谉 诇诪讟讛, 讜诇讚注转 讞讻诪讬诐 讬讬砖驻讱 讛讻诇 诇讗诪讛. 讜注诇 讻讱 讗诪专 讗讘讬讬: 诇讗 砖谞讜 砖诇讚注转 讞讻诪讬诐 讬讬砖驻讱 讛讻诇 诇讗诪讛 讗诇讗 砖谞转注专讘讜 转讞诇转 讚诐 讞讟讗转, 砖爪专讬讱 诇讛讬谞转谉 诇诪注诇讛, 讜讚诐 注讜诇讛,


讗讘诇 住讜祝 讚诐 讞讟讗转, 讻诇讜诪专, 讛砖讬专讬讬诐 砖谞讜转专讜 讜爪专讬讱 诇砖讜驻讻诐 注诇 讬住讜讚 讛诪讝讘讞 (讜讬拽专讗 讚, 讻讛), [讜讚诐 注讜诇讛] 砖谞转注专讘讜 鈥� 讚讘专讬 讛讻诇 诪拽讜诐 讚诐 讛注讜诇讛, 诇诪讟讛 诪讞讜讟 讛住讬拽专讗, 讛讜讗 诪拽讜诐 砖讬专讬讬诐 砖诇 讞讟讗转, 诇驻讬 砖诪砖诐 讛诐 砖讜转转讬诐 诇讬住讜讚. 讜讬转谉 讗转 讻诇 讛讚诐 注诇 拽讬专 讛诪讝讘讞 诇诪讟讛 诪讞讜讟 讛住讬拽专讗. 讗诪专 诇讬讛 [诇讜] 专讘 讬讜住祝, 讛讻讬 [讻讱] 讗诪专 专讘 讬讛讜讚讛: 砖讬专讬诐 爪专讬讻讬谉 讗讬爪讟讘讗 讻诇讜诪专, 诇讛讬谞转谉 注诇 讙讙 讛讬住讜讚 注爪诪讜, 讜诇讗 注诇 拽讬专 讛诪讝讘讞 讻讚诐 讛注讜诇讛. 讜讗诐 讻谉, 讙诐 讘诪拽专讛 讝讛 谞讞诇拽讜 专' 讗诇讬注讝专 讜讞讻诪讬诐.


讜讻谉 谞讞诇拽讜 讘讻讱 讗诪讜专讗讬 讗专抓 讬砖专讗诇, 讗诪专 专' 砖诪注讜谉 讘谉 诇拽讬砖: 诇讗 砖谞讜 讗诇讗 转讞诇转 讞讟讗转 讜注讜诇讛, 讗讘诇 住讜祝 讞讟讗转 讜注讜诇讛 鈥� 讚讘专讬 讛讻诇 诪拽讜诐 注讜诇讛 诪拽讜诐 砖讬专讬诐. 讗诪专 专' 讬讜讞谞谉, 讜讗讬转讬诪讗 [讜讬砖 讗讜诪专讬诐] 砖讗诪专 讝讗转 专' 讗诇注讝专: 注讚讬讬谉 讛讬讗 诪讞诇讜拽转.


诪转讬讘 [诪拽砖讛] 注诇 讻讱 专讘 讛讜谞讗 讘专 讬讛讜讚讛 诪诪讛 砖砖谞讬谞讜 讘讘专讬讬转讗: 谞讗诪专 诇讙讘讬 讛讘讻讜专讜转 "拽讚砖 讛诐" (讘诪讚讘专 讬讞, 讬讝), 讜讛讚讙砖讛 讝讜 讘讗讛 诇诇诪讚 砖讙诐 讗诐 谞转注专讘 讚诪诐 讘讚诐 拽讚砖讬诐 讗讞专讬诐 鈥� 讬拽专讘讜, 砖讗讬谞诐 讘讟诇讬诐. 诪讗讬 诇讗讜 [讛讗诐 讗讬谉] 讛讻讜讜谞讛 讙诐 诇住讜祝 (砖讬讬专讬 讚诐) 注讜诇讛 讜诇讚诐 讘讻讜专 砖谞转注专讘讜, 砖讝讜专拽诐 讬讞讚 注诇 讛诪讝讘讞 诇诪讟讛 诪讞讜讟 讛住讬拽专讗? 讜砖诪注 诪讬谞讛 [讜诇诪讚 诪讻讗谉]: 诪拽讜诐 注讜诇讛, 砖讛讜讗 讙诐 诪拽讜诐 讚诐 讛讘讻讜专, 讛专讬讛讜 诪拽讜诐 砖讬专讬诐! 讜讚讜讞讬诐: 诇讗, 讛讻讜讜谞讛 讛讬讗 诇转讞讬诇转 讚诐 注讜诇讛 讜诇讚诐 讘讻讜专.


讜诪拽砖讬诐: 讜诪讗讬 拽讗 诪砖诪注 诇谉 [讜诪讛 诪砖诪讬注 诇谞讜] 讛讻转讜讘 诇驻讬 讛住讘专 讝讛, 砖讗讬谉 注讜诇讬谉 诪讘讟诇讬诐 讝讛 讗转 讝讛? 讗讜诇诐 讛讗讬 [讚讘专 讝讛] 诪诪讛 砖谞讗诪专 "讜诇拽讞 诪讚诐 讛驻专 讜诪讚诐 讛砖注讬专" (讜讬拽专讗 讟讝, 讬讞) 谞驻拽讗 [讬讜爪讗]! 讜诪砖讬讘讬诐: 转谞讗讬 [诪讞诇讜拽转 转谞讗讬诐] 讛讬讗 讘注谞讬谉 讝讛, 讗讬讻讗 讚谞驻拽讗 诇讬讛 诪讛讻讗, 讜讗讬讻讗 讚谞驻拽讗 诇讬讛 诪讛讻讗 [讬砖 砖讬讜爪讗 诇讜 讚讬谉 讝讛 诪讻讗谉, 讜讬砖 砖讬讜爪讗 诇讜 讚讬谉 讝讛 诪讻讗谉].


诪转讬讘 [诪拽砖讛] 专讘讗 诪诪讛 砖砖谞讬谞讜 讘讘专讬讬转讗: 谞讗诪专 诇讙讘讬 拽专讘谉 注讜诇讛: "讜讛拽专讬讘讜 讘谞讬 讗讛专谉 讗转 讛讚诐 讜讝专拽讜 讗转 讛讚诐" (讜讬拽专讗 讗, 讛), 讜讛讘讬讟讜讬 "讛讚诐" 砖讛讜讗 诪讬讜转专, 诪诇诪讚 讻讬 砖诪讜 砖诇 讛讚诐 谞砖讗专 注诇讬讜 讙诐 讗诐 谞转注专讘 讘讚诐 讗讞专, 讜讬讬讝专拽 讻讚讬谞讜. 讜讬砖 诇砖讗讜诇: 诪讛

